REPUBLIKA HRVATSKA

ZADARSKA ŽUPANIJA

OSNOVNA ŠKOLA OBROVAC

**-OBAVIJEST ZA RODITELJE-**

**E-UPISI U OSNOVNE ŠKOLE ZA ŠKOLSKU GODINU 2024./2025.**

 Upisi u osnovne škole provode se i ove školske godine **elektroničkim putem** korištenjem Nacionalnog informacijskog sustava upisa u osnovne škole. Upravni odjel za obrazovanje, kulturu i šport dobio je podatke o djeci dorasloj za upis iz baze MUP-a u sustavu Modula e-upisi. Podaci za OŠ Obrovac dostavljeni su školi. U sustav su unesena i djeca kojima je prošle školske godine bio odgođen upis u prvi razred.

 Prijave za **redovan upis** otvaraju se **22. veljače 2024. godine**. Roditelji će preko poveznice <https://osnovne.e-upisi.hr/> moći podnijeti prijavu za upis svoga djeteta u prvi razred osnovne škole sve **do 31.ožujka 2024. godine**.

Također, uz prijavu za redovne upise u prvi razred osnovne škole **od 22. veljače** **do 31. ožujka 2024. godine**, roditelji će moći podnijeti i **zahtjev za prijevremeni** **upis** u prvi razred osnovne škole, kao i **za privremeno oslobađanje od upisa u** **prvi razred** osnovne škole.

 Prijave za **upis djece s utvrđenim teškoćama** otvorit će se od **01. veljače** **2024. godine** i bit će otvorene **do 31. ožujka 2024. godine**.

 U sustavu će roditeljima biti vidljivi opći podaci o djetetu te škola na čijoj se listi školskih obveznika nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi (npr. izborni predmeti).Također, ako imaju razloga za to, roditelji će prilikom podnošenja prijave **moći izraziti želju za upis u drugu školu** od one kojoj dijete pripada po upisnom području.

 S obzirom da se u sustav za elektroničke upise u osnovne škole ulazi preko **portala e-Građani**, roditelji koji nemaju vjerodajnice za ulazak u portal moraju se **javiti školi kojoj pripadaju prema upisnom području** koja će prijavu za upis njihovog djeteta izvršiti umjesto njih. **Kontakt telefon škole je 023 689 059**.

 Za sve ostale informacije (termini testiranja u školi, liječničkih pregleda i laboratorijskih pretraga) roditelji će **pratiti mrežne stranice OŠ Obrovac**.

 **Obveznici upisa u prvi razred** osnovne škole za školsku godinu 2024./2025. su djeca koja **do 01. travnja 2024. godine imaju navršenih 6 godina života** i **djeca kojima je** za školsku godinu 2023./2024., rješenjem Upravnog odjela za obrazovanje, kulturu i šport u Zadarskoj županiji, **odgođen upis** u osnovnu školu.

 Ravnatelj:

 Željko Modrić, prof.